ಈ ಹಿಂದೆ ಕ್ರಾಸ್ ನಲ್ಲಿ...
ಬ್ಯಾಡ್ಜ್ ಮತ್ತು ಗನ್.
ದೂರು ಕೊಟ್ಟು ನೀನೇ ಇದಕ್ಕೆ ನಾಂದಿ ಹಾಡಿದೆ.
ನೀನು ರಕ್ತಸಂಬಂಧಿ ಅಲ್ಲ. ಬಂಧು ಅಲ್ಲ. ಗೆಳೆಯ ಅಷ್ಟೇ. ಅಥವಾ ಗೆಳೆಯ ಆಗಿದ್ದವನು.
ಈಗ ನೀನು ನನ್ನ ಮಾಜಿ ಸಹೋದ್ಯೋಗಿ ಅಷ್ಟೇ.
ಇಬ್ಬರು ಸಾಕ್ಷಿಗಳು ಡೀರ್ಡ್ರೆ ನೋಲನ್‌ಗೆ ಸಹಚರ ಇದ್ದ ಎಂದಿದ್ದಾರೆ.
ನೀವು ಅವನ ಹೆಸರನ್ನು ನನಗೆ ತಿಳಿಸಬೇಕು.
ನೀನು ಈಗಲೂ ನನ್ನ ಮೊದಲ ಆದ್ಯತೆ.
ಎಲ್ಲಾ ಆರಾಮಾ? ದೆವ್ವ ನೋಡಿದವರಂತೆ ಕಾಣುತ್ತೀರಿ.
ಟೂ ಜಾನ್ ನನಗೆ ರಾಮ್ಸೆಯ ಪರಿಚಿತ ಎನ್ನಲಾದ ವೈಟ್ ಮೈಕ್ ಬಗ್ಗೆ ವಿಚಾರಿಸು ಎಂದ.
ಫಿಲಿಯಲ್ಲೇ ಇದ್ದಾನೆ. ಮೈಕೆಲ್ ಗ್ರಿಶಮ್.
ಈ ದಿನ ಕೊನೆಗೂ ಬಂದೇಬಿಟ್ಟಿದೆ.
ಮುಖದ ಮೇಲಿನ ಗಾಯದ ಬಗ್ಗೆ ಚಿಂತಿಸಬೇಡ. ಅದನ್ನು ಸರಿ ಮಾಡಿಸುತ್ತೇನೆ.
ಶಾನನ್ ರಾಮ್ಸೆಯ ಕೊನೆಯ ಬಲಿಪಶು.
ಈ ಗೆಳತಿ ಯಾರು?
ನಿನ್ನ ಅವನತಿಗೆ ಎಡೆ ಮಾಡುವ ಸಾಕ್ಷಿ ಹುಡುಕಿದವಳು.
ಸಾಕ್ಷಿ? ನಿಮ್ಮ ಬಳಿ ಸಾಕ್ಷಿ ಇದೆಯೇ? ನಿಜ ಹೇಳ್ತಿದ್ದೀರಾ?
ಸುಸ್ವಾಗತ. ಫ್ಲೋರಿಡಾ ರಾಜ್ಯ ನಿಮಗೆ ಆಹ್ವಾನ ಇತ್ತಿರುವುದು,
ಅಪರಾಧ ಸಾಬೀತಾಗಿರುವ
ವ್ಯಕ್ತಿಯೊಬ್ಬನ ಮರಣದಂಡನೆಗೆ
ಸಾಕ್ಷಿ ಆಗುವುದಕ್ಕೆ.
ಈ ವೀಡಿಯೊದ ಉದ್ದೇಶ ಏನೆಂದರೆ ನೀವು ನೋಡಲಿರುವ ಪ್ರಕ್ರಿಯೆ ಬಗ್ಗೆ
ನಿಮಗೆ ಪರಿಚಯ ಮಾಡಿಕೊಡುವುದು.
ನಿಜ, ನೀವು ಇಲ್ಲಿರಲು ಬಯಸದೇ ಇರಬಹುದು.
ಅಪರಾಧಿಯ ಬಗ್ಗೆ ನಿಮಗೆ ಸಹಾನುಭೂತಿ ಇರಬಹುದು.
ಆದರೆ ನಾವು ಈ ಮಹಾನ್ ರಾಜ್ಯದ ಕಾನೂನಿಗೆ ಒಳಪಟ್ಟಿದ್ದೇವೆ ಎಂಬುದನ್ನು ಮರೆಯದಿರೋಣ.
ಪರಿಣಿತ ವೈದ್ಯರ ಮಾರ್ಗದರ್ಶನದಲ್ಲಿ,
ನಮ್ಮ ರಾಜ್ಯವು ಒಂದು ಮಾರಣಾಂತಿಕ ಚುಚ್ಚುಮದ್ದಿಗೆ ಮಾರ್ಗಸೂಚಿ ರೂಪಿಸಿದೆ.
ಮೂರು ಔಷಧಿಗಳನ್ನು ಅನುಕ್ರಮವಾಗಿ
ನರಗಳ ಮೂಲಕ ನೀಡಲಾಗುತ್ತದೆ.
ಮೊದಲನೆಯದು ಸೋಡಿಯಂ ಪೆಂಟೋಥಾಲ್, ಇದೊಂದು ನಿದ್ರಾಜನಕ,
ಅಪರಾಧಿಗೆ ನೋವು ಆಗದಿರಲು.
ಎರಡನೆಯದು ಪ್ಯಾನ್ಕುರೋನಿಯಮ್ ಬ್ರೋಮೈಡ್,
ಅಪರಾಧಿಯನ್ನು ಶಾಂತಗೊಳಿಸಲು ಬಳಸುವ ಪಾರ್ಶ್ವವಾಯು ಪ್ರಚೋದಕ.
ಅಂತಿಮವಾಗಿ, ಒಂದು ಡೋಸ್ ಪೊಟ್ಯಾಸಿಯಮ್ ಕ್ಲೋರೈಡ್,
ಇದು ಎದೆಬಡಿತ ನಿಲ್ಲಿಸುತ್ತದೆ.
ಇದಾಗಿ ಸ್ವಲ್ಪ ಸಮಯದ ನಂತರ,
ಪರಿಣಿತ ವೈದ್ಯರು ಈ ವಿಧಾನದ ಯಶಸ್ಸನ್ನು ಖಚಿತಪಡಿಸುತ್ತಾರೆ.
ಇಲ್ಲಿಗೆ ಈ ವಿಡಿಯೋ ಮುಗಿಯಿತು.
ಇದರಿಂದ ನಿಮಗೆ ಕೊಂಚ ಪ್ರಯೋಜನ ಹಾಗೂ ನಿರಾಳ ಆಯಿತೆಂದು ಭಾವಿಸುತ್ತೇನೆ.
ವಿಡಿಯೋ ನೋಡಿದ್ದಕ್ಕಾಗಿ ಧನ್ಯವಾದಗಳು, ದೇವರು ದಯೆ ತೋರಲಿ.
ಕ್ರಾಸ್
ಸಮಯ 7:00 ಆಗುತ್ತಿದೆ.
ನೀನು ಬೂಟು ಧರಿಸಿ ಶಾಲೆಗೆ ಹೊರಡಬೇಕು, ಡ್ಯಾಮನ್.
ಬೂಟು ಧರಿಸಿದ್ದೇನೆ.
ಇಲ್ಲ. ಇವುಗಳಲ್ಲ.
ಅವುಗಳನ್ನು ಇದರಲ್ಲಿ ಹಾಕು.
ಏನು? ಏಕೆ?
ನೋಡಿದವರು ಇವನ ಅಜ್ಜಿ ಸರಿಯಾಗಿ ನೋಡಿಕೊಳ್ಳಲ್ಲ ಅಂತಾರೆ. ಅದಕ್ಕೆ.
ಆಯ್ತು. ನಾನು ಸುಮ್ಮನೆ ಹೇಳಿದೆ.
-ಅದಕ್ಕೋಸ್ಕರ ಬದಲಾಯಿಸೋದು... -ಡ್ಯಾಮನ್.
ನಾನು ಶಾಲೆಗೆ ಹೋಗುವಾಗಲೂ ನನ್ನ ಬೂಟು ಬಿಸಾಡುವಂತೆ ಮಾಡಿದ್ದರು.
-ನಿಜವಾಗಲೂ? -ನಾನೇನೂ ಮಾಡಲಿಲ್ಲ. ನೀನೇ ಬಿಸಾಡಿದ್ದು.
ಹೌದು. ನಾನೇ ಬಿಸಾಡಿದೆ.
ಆದರೆ, ಮರುದಿನ ಕಸದ ಬುಟ್ಟಿಯಿಂದ ವಾಪಸ್ ತೆಗೆದುಕೊಂಡು ಬಂದಿದ್ದೆ,
ಅಜ್ಜಿಯ ಕಣ್ಣಿಗೆ ಬೀಳದಂತೆ ಇನ್ನೂ ಎರಡು ತಿಂಗಳು ಧರಿಸಿದ್ದೆ.
ಇದು ಅಜ್ಜಿಗೆ ಗೊತ್ತಾದಾಗ ಒಂದು ವಾರ ಕುರ್ಚಿ ಮೇಲೆ ಕೂರಲು ಆಗಿರಲಿಲ್ಲ.
ಹೇ. ಇಂದು ರಾತ್ರಿ ಅಭ್ಯಾಸಕ್ಕೆ ತಯಾರಾ?
ಹಾಗೇ ಅನಿಸುತ್ತೆ.
ಅಪ್ಪ, ವಾಚನದ ಸಮಯದಲ್ಲಿ ಅಮ್ಮನ ಕೈಗಡಿಯಾರ ಧರಿಸಲೇ?
ಅವಳಿಗೆ ಇಷ್ಟ ಆಗುತ್ತೆ.
ಆದರೆ ಏನು ಗೊತ್ತಾ?
ಇಂದು ರಾತ್ರಿ ಅಭ್ಯಾಸಕ್ಕೂ ಅದನ್ನು ಧರಿಸು, ನಾಳೆ ನುಡಿಸಲು ಸುಲಭ ಆಗುತ್ತದೆ.
ಅದೆಲ್ಲಾ ಆಮೇಲೆ.
ಮೇಲೆ ಹೋಗಿ ತಂಗಿಗೆ ಬರಹೇಳು.
ಇನ್ನು ನಾಲ್ಕು ನಿಮಿಷದಲ್ಲಿ ಅವಳು ಇಲ್ಲಿರಬೇಕು
ಇಲ್ಲದಿದ್ದರೆ ಶಾಲೆಗೆ ತಡ ಆಗುತ್ತೆ.
ಜಾಣಮರಿ.
ಅವರನ್ನು ಬಿಟ್ಟ ನಂತರ ವಾಪಸ್ ಬರ್ತೀಯ ತಾನೆ?
ನಿನ್ನ ಜೊತೆ ಸ್ವಲ್ಪ ಮಾತಾಡಬೇಕಿತ್ತು.
ಈಗಲೇ ಮಾತಾಡಬಹುದು.
ನಿನ್ನ ಗೆಳೆಯ ಕೊವಾಲೆಸ್ಕಿ ಜೊತೆ ಮಾತಾಡಿದೆ.
ಯುಎಸ್ ಅಟಾರ್ನಿ ಕೊವಾಲೆಸ್ಕಿ?
ನಿನ್ನ ಕಾಣಲು ಬಂದಿದ್ದಳು.
ಮತ್ತೆ ನಿನ್ನ ಜೊತೆ ಏಕೆ ಮಾತಾಡಿದಳು?
ಏಕೆಂದರೆ, ನಮಗೆ ತೊಂದರೆ ಕೊಡುತ್ತಿರುವ
ಜನ ಯಾರು ಎಂಬುದು ನನಗೆ ಗೊತ್ತಾಗಬೇಕಿತ್ತು.
ಯಾರೆಂದು ಗೊತ್ತಾಯಿತು.
ಇಲ್ಲ ಅಜ್ಜಿ. ಅಜ್ಜಿ, ಇದು ನಿನ್ನ ಕೆಲಸ ಅಲ್ಲ.
ಮುಂದೊಂದು ದಿನ ಯಾವಾಗಲಾದರೂ
ನನ್ನ ಕೆಲಸ ಏನೆಂದು ಹೇಳಲು ನಿನಗೆ ಅವಕಾಶ ಕೊಡುತ್ತೇನೆ,
ಆದರೆ ಇವತ್ತಲ್ಲ.
ಅವಳು ಒಬ್ಬ ನಿವೃತ್ತ ಡಿಟೆಕ್ಟಿವ್‌ನ ವಿಳಾಸ ಕೊಟ್ಟಳು.
ಅವನು ನನಗೆ ಪೀಟರ್ ಲೆನಕ್ಸ್ ಎಂಬ ಒಂದು ಹೆಸರು ಹೇಳಿದ.
ನೀನು ಮತ್ತು ಸ್ಯಾಂಪ್ಸನ್ ಇಬ್ಬರೂ
ನಿಮ್ಮ ಕೋಳಿ ಜಗಳಕ್ಕೆ ಕೊನೆ ಹಾಡಿ,
ಯಾರಿಗಾದರೂ ತೊಂದರೆ ಅಗುವ ಮುನ್ನ ಪೀಟರ್‌ನನ್ನು ಕಾಣಬೇಕು.
ಕಡೇಪಕ್ಷ ನಮ್ಮವರಿಗೆ ತೊಂದರೆ ಆಗುವ ಮುನ್ನ.
ಏನಾಯ್ತು, ವೇಗಾ?
ಏನು ಹೇಳ್ತಾ...
ಛೇ, ಛೇ, ಛೇ.
ಅಲೆಕ್ಸ್, ನಿಲ್ಲು. ಸಾಕ್ಷಿದಾರ ಫೋನ್‌ ತೆಗೆಯುತ್ತಿರಲಿಲ್ಲ.
ಮಾಸ್ಸಿ ಒಮ್ಮೆ ಪರಿಶೀಲಿಸಲು ಹೇಳಿದರು. ಗಸ್ತಿನವರು ಬಂದಾಗ ಅವನು ಸತ್ತಿದ್ದ.
ತಲೆಗೆ ಗುಂಡು ಹಾರಿಸಿದ್ದಾರೆ.
ನೋಡು, ಡಿಟೆಕ್ಟಿವ್, ನೀನು ಇಲ್ಲಿ ಬರಬಾರದು.
ಸುರಕ್ಷಾ ಗೃಹದಲ್ಲೇ ಸುರಕ್ಷೆ ಇಲ್ಲ.
ನಿಜ. ಯಾರಿಗೂ ಕಾಣದಂತೆ ಬಂದುಹೋಗಲು ದೆವ್ವಕ್ಕೆ ಮಾತ್ರ ಸಾಧ್ಯ.
ಜಿನ್ ಮತ್ತು ಟಾನಿಕ್. ಬೇಡ, ಕೇವಲ ಜಿನ್.
ಎಲ್ಲಾ ಆರಾಮಾ? ದೆವ್ವ ನೋಡಿದವರಂತೆ ಕಾಣುತ್ತೀರಿ.
ಒಂದು ದೆವ್ವ.
ಹೌದು.
ಸುರಕ್ಷಾ ಗೃಹದಲ್ಲಿ? ಗಸ್ತು ಇರುವ ಮನೆಯಲ್ಲಿ?
ಇದು ಯಾವುದೋ ಗಟ್ಟಿ ಕುಳದ ಕೆಲಸ.
ಕಮಾಂಡ್ ಸಿಬ್ಬಂದಿ. ಹಣಕ್ಕಾಗಿ ಮಾಡಿರಬಹುದು.
ಹಾಳಾದ ರಾಮ್ಸೆ.
ನಿನಗೆ ಯಾರಾದರೂ ಆಮಿಷ ಒಡ್ಡಿದ್ದರಾ?
ಖಂಡಿತ.
ನ್ಯಾಯವಾಗಿ ಕೆಲಸ ಮಾಡೋಕೆ ಆಗದಿದ್ದರೆ ಈ ಕೆಲಸಕ್ಕೆ ಬರಲೇಬಾರದು.
ನೀನು ಹೀಗೆ ಹೇಳ್ತೀಯ ಅಂತ ಗೊತ್ತಿತ್ತು.
ನಾನು ಗರ್ಭಿಣಿಯಾದ ಮರುಕ್ಷಣ,
ಹುಟ್ಟಲಿರುವ ಪುಟ್ಟ ಕೂಸಿಗೆ ರೋಲ್ ಮಾಡೆಲ್ ಬೇಕೆಂದು ಅಲಿಸಿಯಾಗೆ ಹೇಳಿದ್ದೆ.
ಒಬ್ಬ ಆದರ್ಶ ಗಂಡಸಿಗೆ ಉದಾಹರಣೆ.
ಅದು ನೀನೇ ಆಗಬೇಕು, ಟೂ ಜಾನ್.
ಇವನಿಗೆ ಗಾಡ್‌ಫಾದರ್ ಆಗುತ್ತೀಯಾ?
ನಾನೇ ಯಾಕೆ?
ನೀನೆಷ್ಟು ಅಪರೂಪ ಅಂತ ನಿನಗೇ ಗೊತ್ತಿಲ್ಲ, ಅಲ್ವಾ?
ನನ್ನ ಜೊತೆ ಬಂದರೆ ನೋಡಬಾರದೆಲ್ಲಾ ನೋಡುವನು.
ನನಗೂ ಅದೇ ಬೇಕು.
ಸರಿ.
ಧನ್ಯವಾದ.
ಇದರಿಂದ ನನಗೆ ಎಷ್ಟು ನಿರಾಳ ಎನಿಸುತ್ತಿದೆ ಎಂದು ವಿವರಿಸಲಾರೆ.
ಈಗ, ರಾಮ್ಸೆಯನ್ನು ಹಿಡಿಯೋದು ಹೇಗೆ?
ಮೊದಲು ನಾವು ಎಲ್ಲಾ ಬಿಲಗಳನ್ನು ಮುಚ್ಚಬೇಕು.
ನಾವು ನಂಬುವ ಜನರು ಮಾತ್ರ ಈ ಕೇಸಿನಲ್ಲಿ ಇರಬೇಕು.
ಆಂಡರ್ಸನ್ ಈ ಕೇಸಿನಿಂದ ಹೊರಗಿದ್ದರೆ ಬಹಳ ಒಳ್ಳೆಯದು ಎನಿಸುತ್ತೆ.
ಬಹುಶಃ.
ಹುಷಾರಾಗಿ ಹೆಜ್ಜೆ ಇಡಿ. ನಿಮಗೆ ಏನೇ ಸಿಕ್ಕರೂ, ಯಾವ ಸುಳಿವು ಸಿಕ್ಕರೂ, ನನಗೆ ತಿಳಿಸಿ.
ಹಾಗೇ ಆಗಲಿ.
-ಇಲ್ಲಿ ಕೇಳಿ. -ಹೂಂ.
ಹೇ!
ಹೊರಗೆ ಬಾ!
ನಿಮ್ಮ ಜೊತೆ ಮಾತಾಡಬೇಕು. ರಾಮ್ಸೆ ಬಗ್ಗೆ.
ನೀವು ಹೊರಡಿ.
ನನಗೇನೂ ಆಗಿಲ್ಲ. ನೀವೆಲ್ಲಾ ಹೋಗಿ.
ನನ್ನ ಮಾತು ಕೇಳಿ, ಮೋರಿಸ್, ನನಗೇನೂ ಆಗಿಲ್ಲ.
ನೀನು ಯಾವುದೋ ಮುಖ್ಯ ಕಾರಣಕ್ಕಾಗಿಯೇ ಬಂದಿದ್ದೀಯ ಎಂದು ಭಾವಿಸುತ್ತೇನೆ.
ಎಡ್ ರಾಮ್ಸೆ ಕೊಲೆಗಾರ ಎಂದು ಸಾಬೀತು ಮಾಡುವ ಸಾಕ್ಷಿ ಸಿಕ್ಕಿದೆ.
ನಿಜವಾಗಿಯೂ? ಯಾರದು?
ಯಾರಾದರೂ ಸರಿ. ಅವನು ಸತ್ತಿದ್ದಾನೆ.
ಯಾರೋ ಪೊಲೀಸ್ ಸುರಕ್ಷಾ ಗೃಹಕ್ಕೆ ಬಂದು ಅವನ ತಲೆಗೆ ಗುಂಡು ಹಾರಿಸಿದ್ದಾರೆ.
ಇಲ್ಲಿಗ್ಯಾಕೆ ಬಂದೆ?
ಆ ಸಾಕ್ಷಿ ಬಳಿಗೆ ಹೋಗಲು ರಾಮ್ಸೆ ಯಾರ ಪ್ರಭಾವ ಬಳಸಿರಬಹುದು ಎಂದು ಯೋಚಿಸಿದೆ.
ಅವನ ಗೆಳೆಯರು ಯಾರೆಂದು ಯೋಚಿಸಿದೆ.
ನೀವು ಅವತ್ತು ಯಾಕೆ ಹಾಗೆ ಬೆಚ್ಚಿಬಿದ್ದಿರಿ ಎಂದು ಗೊತ್ತಾಗಲಿಲ್ಲ
ರಾಮ್ಸೆಯ ಪಾರ್ಟಿಯಲ್ಲಿ.
ದೆವ್ವ ನೋಡಿದವರ ಹಾಗೆ.
ಆದರೆ ಅದು ಖಂಡಿತ ದೆವ್ವ ಅಲ್ಲ. ಅಲ್ವಾ?
ನೀನೇನು ಹೇಳುತ್ತಿದ್ದೀಯೋ ಗೊತ್ತಿಲ್ಲ. ನಾನು ಏನೋ ತಿಂದು...
ಹುಡುಗಾಟ ಬೇಡ. ಇಲ್ಲ, ಇಲ್ಲ, ಇವತ್ತು ಬೇಡ. ರಾಮ್ಸೆಗೆ ನಿಮ್ಮ ಮೇಲೆ ಹಿಡಿತ ಇದೆ.
ನಿಜ ಹೇಳ್ತಿದ್ದೀನಿ, ಮೇಡಂ ಸ್ಪೀಕರ್, ನಿಮ್ಮ ಬಣ್ಣ ಬಯಲು ಮಾಡುತ್ತೇನೆ.
ಆಚೆ ಹೋಗು. ಈ ಕ್ಷಣವೇ.
ನೀನು ಪ್ರಶ್ನೆ ಕೇಳುತ್ತಿರೋದು ರಾಮ್ಸೆಯನ್ನು ಹಿಡಿಯಬಹುದು ಎಂಬ ವಿಶ್ವಾಸದಿಂದಲಾ?
ಹೌದು. ಜೊತೆಗೆ ಶಾನನ್ ಜೀವ ಉಳಿಸಲು.
ಹಾಗಾದರೆ ನನ್ನ ಜೀವ?
ಏನು ಮಾತಾಡ್ತಾ ಇದ್ದೀರ...
ನೋಡಿ, ಶಾನನ್ ಜೀವ ಉಳಿಸಲು ಸಹಾಯ ಮಾಡಿ,
ನಾನು ಎಲ್ಲೂ ನಿಮ್ಮ ಹೆಸರು ಹೇಳಲ್ಲ.
ಅವಳು ಪ್ರತಿ ರಾತ್ರಿ ಕಾಣುತ್ತಾಳೆ.
ಅವನಿಂದ ದೂರ ಓಡುವಂತೆ.
ಇದು ಬೇರೆ ಏನೋ ಇರಬಹುದು ಎಂದುಕೊಂಡಿದ್ದೆ. ಬೇರೆ ಏನಾದರೂ.
-ಆದರೆ ನನಗೆ ರಕ್ತ ಕಾಣಿಸಿತು. -ರಕ್ತ?
ಅವಳಿಗೆ ಮನವರಿಕೆ ಆಯಿತು.
ತಪ್ಪಿಸಿಕೊಳ್ಳಲು ಸಾಧ್ಯವಿಲ್ಲ ಎಂದು.
ಹಾಗಾಗಿ, ಮುಖಕ್ಕೆ ಗಾಯ ಮಾಡಿಕೊಂಡಳು.
ಮನಮೋಹಕ ಹಸಿರು ಕಣ್ಣುಗಳು.
ಐಲೀನ್ ಕಣ್ಣು ಕಂದು ಬಣ್ಣ.
ಹಾಳಾಗಿ ಹೋಗು ನೀನು.
ಹಾಳಾಗಿ ಹೋಗಬಲ್ಲೆ, ಅಥವಾ ನಿನಗೆ ಫೋನ್ ಮಾಡಲು ಅವಕಾಶ ನೀಡಬಲ್ಲೆ
ನಿನ್ನ ಪೋಷಕರಿಗೆ, ವಿದಾಯ ಹೇಳಲು.
ಫೋನ್ ಮಾಡಿ ಕೊಡಲಾ?
ಜನ್ಮದಿನದ ಶುಭಾಶಯ, ಐಲೀನ್.
ಫೋನ್ ಮಾಡಿಕೊಡು.
"ತದ್ರೂಪ" ಎಂಬ ಪದ ನನಗೆ ವಿಚಿತ್ರ ಎನಿಸುತ್ತಿತ್ತು.
ಆದರೆ ಅದು "ತತ್ವ ಮತ್ತು ರೂಪ" ಎಂದು ಆಮೇಲೆ ಗೊತ್ತಾಯಿತು.
ತತ್ವ ಮತ್ತು ರೂಪ ಎರಡರಲ್ಲೂ ಹೋಲಿಕೆ ಅಂತ.
ಅದು ನನಗೆ ಈಗ ಅರ್ಥವಾಗುತ್ತಿದೆ.
ನೀನೇ ನನ್ನ ಅತ್ಯುತ್ತಮ ಕಲಾಕೃತಿ, ಐಲೀನ್.
-ಸಗಣಿ ತಿನ್ನು. -ನಾನು ಕಾಫಿ ಕೊಡೋಣ ಅಂತಿದ್ದೆ.
ತಗೋ. ಇದು ಐಲೀನ್ ಸೇವಿಸಿದ ಕೊನೆಯ ಆಹಾರ. ಒಂದು ಕಪ್ ಕಾಫಿ.
ನೀನೂ ಇದನ್ನು ಕುಡಿಯುವುದು ನನಗೆ ಬಹಳ ಮುಖ್ಯ.
ನಾನು ಜನರಿಗೆ ಔತಣಕೂಟ ತಿನ್ನಿಸಿದ್ದೇನೆ,
ಹಾಗಾಗಿ ನಿನಗೆ ಕಾಫಿ ಕುಡಿಸಿಯೇ ತೀರುತ್ತೇನೆ.
ಪ್ರಶ್ನೆ ಏನೆಂದರೆ, ನೀನೇ ಕುಡಿಯುತ್ತೀಯೋ, ನಾನು ಕುಡಿಸಲೋ?
ನೀನೂ ಸ್ವಲ್ಪ ಕುಡಿ.
ಬೇರೆ ಯಾವುದೇ ದಿನ ಆಗಿದ್ದರೆ,
ಇದರಿಂದ ನನಗೆ ಸಿಟ್ಟು ಬರುತ್ತಿತ್ತು.
ಆದರೆ ಇವತ್ತು ಬರಲ್ಲ.
ತುಂಬಾ ಮನಮೋಹಕವಾಗಿದೆ, ಅಲ್ವಾ?
ಇದು ಸಂಭ್ರಮಿಸುವ ಸಮಯ.
-ನಾನು ಒಮ್ಮೆ ನೋಡುವೆ. -ತುಂಬಾ ಒಳ್ಳೆ ಉಪಾಯ.
-ನಿಮ್ಮ ಆರ್ಡರ್. -ಧನ್ಯವಾದ.
ಇರಲಿ.
-ಹಾಯ್. -ಹೇ.
ಬಂದಿದ್ದಕ್ಕೆ ಧನ್ಯವಾದ.
ಏನು ತಮಾಷೆನಾ? ಬೆನ್ ಮಾಡುವ ಚಿಲ್ಲಿ ಮತ್ತು ರಾಮ್ಸೆ ಬಗ್ಗೆ ಮಾಹಿತಿ. ಇನ್ನೇನು ಬೇಕು.
ಜೊತೆಗೆ ನೀನು "ನಂಬಿಕಸ್ಥರ ಗುಂಪು" ಎಂದೆಲ್ಲಾ ಹೇಳಿದೆ,
ವಿಶೇಷ ಭಾವನೆ ನೀಡುತ್ತೆ.
ಹೆಚ್ಚು ನಿರೀಕ್ಷೆ ಬೇಡ. ನನ್ನನ್ನೂ ಕರೆದ.
ನಾನು ನಿನ್ನ ಪರ ಮಾತಾಡಿದೆ.
ನನಗೆ ನಿಮ್ಮ ಅಗತ್ಯ ಇರುವ ಕಾರಣ ನೀವು ಬಂದಿದ್ದೀರಿ. ಆಯ್ತಾ?
ನನ್ನ ವೈಯಕ್ತಿಕ ಭಾವನೆಗಳು ಏನೇ ಇರಲಿ, ನಿಮ್ಮ ಮೇಲೆ ನನಗೆ ನಂಬಿಕೆ ಇದೆ.
ಕೆಲಸದ ವಿಷಯಕ್ಕೆ ಬಂದಾಗ.
ಆದರೆ ನೀವು ಎಲ್ಲಿದ್ದೀರಿ, ಏನು ಮಾಡುತ್ತಿದ್ದೀರಿ ಎಂದು ಹೇಳಬಾರದು.
ನಿಮಗೆ ಒಪ್ಪಿಗೆ ಇದೆ ತಾನೆ?
ರಾಮ್ಸೆ ಪ್ರಕರಣ ಮತ್ತೆ ಮೊದಲ ಸ್ಥಿತಿಗೆ ಬಂದಿದೆ.
ಅವನು ನಮಗೆ ಸಿಗಬೇಕೆಂದರೆ ನಾವು ಮೊದಲು ಶಾನನ್ ಇರುವ ಜಾಗ ಹುಡುಕಬೇಕು.
ಈ ಬದಲಾವಣೆಗಳ ವೇಗ ನೋಡಿದರೆ, ಅವನು ಸದ್ಯದಲ್ಲೇ ಹತ್ಯೆ ಮಾಡುತ್ತಾನೆ.
ನಿಜ. ಆದರೆ ಈಗ ಹಿನ್ನಡೆ ಆಗಿದೆ.
ಪಾರ್ಟಿಯಲ್ಲಿ ಶಾನನ್ ಮುಖ ಸೀಳಿಕೊಂಡಳು.
ಅದನ್ನು ನೋಡಿದವರ ಜೊತೆ ಮಾತನಾಡಿದೆ.
ಅದು ಯಾರು ಅಂತ ಹೇಳ್ತೀಯಾ? ಅಥವಾ ಹೇಳಬಾರದು ಎಂದುಕೊಂಡಿದ್ದೀಯಾ?
ಆಯ್ತು, ಹೆಂಗಸರೇ. ನೀವಿಬ್ಬರೂ ತುಂಬಾ ಚೂಟಿ ಮತ್ತು ಚೆಲುವೆಯರೇ.
ಸುಮ್ಮನಾಗ್ತೀರಾ? ಸಮಯ ಮೀರುತ್ತಿದೆ.
ವಿಷಯ ಏನೆಂದರೆ,
ಮುಖದಲ್ಲಿ ಗಾಯ ಇದ್ದರೆ ರಾಮ್ಸೆ ಅವಳನ್ನು ಕೊಲ್ಲುವುದಿಲ್ಲ.
-ಅವಳು ಐಲೀನ್‌ಗೆ ಹೋಲುವುದಿಲ್ಲ. -ಕೊಂಚ ವಿರಾಮ ಸಿಕ್ಕಿದೆ.
ತುಂಬಾ ಧೈರ್ಯ ಬೇಕು ಹೀಗೆಲ್ಲಾ ಮಾಡೋದಕ್ಕೆ.
ನಮಗೂ ಕೊಂಚ ಸಮಯ ಸಿಕ್ಕಂತಾಯಿತು.
ವೆಗಾ, ಡಿಲ್ಯಾಕ್ನರ್, ರಾಮ್ಸೇಯನ್ನು ಹಿಂಬಾಲಿಸಿ, ಆಯ್ತಾ?
ಅವನಿಂದ ವಿಚಲಿತರಾಗಬೇಡಿ.
ಮೊದಲು ಅವನನ್ನು ಹುಡುಕಬೇಕು.
-ನಾನು ಅದಕ್ಕೆ ನೆರವಾಗುವೆ. -ಸರಿ.
ಹೊರಡೋಣವೇ?
ನೀನು ಇಲ್ಲೇ ಇರು.
ನಿನ್ನ ಕೆಲಸ ಮಾಡು.
ನೀನೇನು ಮಾಡುವೆ?
ಇಲಾಖೆಯಲ್ಲಿನ ಕಳ್ಳಕುರಿ ಬಗ್ಗೆ ನಿನ್ನ ಶಂಕೆ ನಿಜ. ಮನಸು ಒಪ್ಪುತ್ತಿಲ್ಲ, ಆದರೂ...
ಅದು ಆಂಡರ್ಸನ್ ಎಂದುಕೊಂಡಿರಲಿಲ್ಲ. ಅದೇ ನಿಜ.
ಅದು ನನಗೆ ಗೊತ್ತಿಲ್ಲ.
ಗೊತ್ತಿಲ್ವಾ?
ಆಕೆ ಮೊದಲಿಂದ ಈ ತನಿಖೆಗೆ ಅಡ್ಡ ಬರುತ್ತಿದ್ದಾಳೆ.
ಅದಲ್ಲದೇ ಆಕೆ ರಾಮ್ಸೆಗೆ ಪರಿಚಿತೆ.
ಅವಳಿಗೆ ಸುರಕ್ಷಾ ಗೃಹ ಗೊತ್ತು. ಗಸ್ತಿನ ವೇಳಾಪಟ್ಟಿ ಗೊತ್ತು.
ಆದರೆ ಕಳೆದ ರಾತ್ರಿಯ ವೇಳಾಪಟ್ಟಿ ಗಮನಿಸಿದೆ.
-ಕೊಲೆ ಆದಾಗ ಆಕೆ ತನ್ನ ಮನೆಯಲ್ಲಿದ್ದಳು. -ಯಾಕೆಂದರೆ, ಕೊಂದಿದ್ದು ಅವಳಲ್ಲ.
ನಿನ್ನ ತಲೆಯಲ್ಲಿ ಇರೋದನ್ನು ಹೊರಗೆ ಹಾಕಲಿಲ್ಲ ಎಂದುಕೋ...
ಬಾಕ್ಸಿಂಗ್ ಕಲಿಯುವಾಗ ಕೋಚ್ ಕೆಲ್ಲರ್ ನಮಗೆ ಏನು ಹೇಳಿದ್ದರು ನೆನಪಿದೆಯಾ?
ಅನಿರೀಕ್ಷಿತವಾಗಿ ಬೀಳುವ ಪೆಟ್ಟು ತುಂಬಾ ನೋವು ಕೊಡುತ್ತೆ ಅಂತ.
ನನ್ನ ವಿಡಿಯೋ ಲೀಕ್ ಮಾಡಿದವರೂ ಕೂಡಾ ಅವನ ಸಹವರ್ತಿಗಳೇ ಕಣೋ.
ಅದನ್ನು ಇಬ್ಬರು ಮಾತ್ರ ಮಾಡಬಹುದು.
ಇಬ್ಬರು.
ಅದು ನೀನಲ್ಲ ಎಂದು ನನಗೆ ಗೊತ್ತು.
-ಸರ್. -ಏನು?
ನಿಮ್ಮ ಜೊತೆ ಸ್ವಲ್ಪ ಮಾತಾಡಬೇಕು.
ಬಾಬಿ ಟ್ರೇ ನನ್ನನ್ನು ಕಾಣಲು ಬಂದಿದ್ದ.
ಪೊಲೀಸರು ಅವನ ವಹಿವಾಟು ನಿರ್ಬಂಧಿಸಿದ್ದಾರೆ.
ಹೇಗೆ?
ಹೋಗಲಿ ಬಿಡು. ಅವನಿಗೆ ಒಂದು ಸಲ ಮನೆಗೆ ಬರಲು ಹೇಳು.
ಅವನಿಗೆ ಹಣ ಕೊಡುತ್ತೇನೆ.
ಒಂದು ನಿಮಿಷ. ನಿನ್ನ ಫೋನ್ ಕೊಡು.
-ನನ್ನ ಫೋನ್... -ಅನ್ಲಾಕ್ ಮಾಡು.
ಬಹಳ ಹೋಲಿಕೆ ಇದೆ.
ಈ ದಿನ ಕೊನೆಗೂ ಬಂದುಬಿಟ್ಟಿತಲ್ಲ.
ಅವಳನ್ನು ಎತ್ತಲು ಸಹಾಯ ಮಾಡು.
ಎಲ್ಲರಿಗೂ ರಹಸ್ಯಗಳಿವೆ. ನನ್ನ ರಹಸ್ಯ ಬಯಲು ಮಾಡಲು ನಾನು ಸಿದ್ಧ.
ಎಲ್ಲಾ ಬಲಿಪಶುಗಳನ್ನು ಸರಣಿ ಹಂತಕರ ತದ್ರೂಪಿಗಳಂತೆ ಮಾಡಲಾಗಿದೆ.
ಪುಟ 26 ರಲ್ಲಿ ಇರುವುದು ರಕ್ತ.
ಈ ಫ್ಯಾನ್‌ಬಾಯ್ ಆ ಹಂತಕರ ಜೊತೆ ಸಂಪರ್ಕ ಹೊಂದಿರಬಹುದು.
ಹರ್ಬ್ ಬೌಮೀಸ್ಟರ್‌ ತದ್ರೂಪು.
ಹರ್ಬ್ ಬೌಮೀಸ್ಟರ್‌
ಐಲೀನ್ ವೂರ್ನೋಸ್.
ಹಲವಾರು ಪುಟಗಳಲ್ಲಿ ಸ್ಮರಣಿಕೆಗಳಿವೆ.
-ಸ್ಯಾಂಡ್‌ಮ್ಯಾನ್. -ಏಕೈಕ ಮಗುವಾಗಲು ಏನು ಬೇಕಾದರೂ ಮಾಡುವೆ.
ನನಗೆ ನಾನೇ ಹೇಳುವೆ...
ಕ್ಷಮಿಸು. ಅಡಚಣೆ ಆಯಿತೇನೋ?
ಇಲ್ಲ, ಇಲ್ಲ, ಪರವಾಗಿಲ್ಲ.
ಆ ಹಾಡು? ಯಾವುದು?
ಹೌದು
ಲೂಯಿ ಆರ್ಮ್‌ ಸ್ಟ್ರಾಂಗ್.
ಇದು ನಕಲು ಆವೃತ್ತಿ ಅಲ್ಲ.
ಸ್ನೇಹಿತರು ಕೈಕುಲುಕುತ್ತಾ ಕ್ಷೇಮ ವಿಚಾರಿಸುವರು
ನಿನ್ನ ಹುಡುಗಿ ಜೊತೆ ಸರಣಿ ಹಂತಕನ ಹುಟ್ಟುಹಬ್ಬಕ್ಕೆ ಹೋದೆಯಾ?
ಬನ್ನಿ ಅಲೆಕ್ಸ್. ಇವತ್ತು ನನ್ನ ಹುಟ್ಟುಹಬ್ಬ.
ಈ ಹುಟ್ಟುಹಬ್ಬ ನನ್ನ ಪಾಲಿಗೆ ತುಂಬಾ ಮುಖ್ಯ.
ಗುಡ್‌ಸ್ಪೀಡ್, ಎಮಿರ್ ಮರಣ: 01/28/24
ಜನನ 01-28-55
ಜನನ: ಫೆಬ್ರವರಿ 29 1956
ಎಂತಹ ಅದ್ಬುತ ಪ್ರಪಂಚ
ಛೇ.
ನಿನಗೆ ಡಯಾಜೆಪಮ್ ಕೊಡಬಲ್ಲೆ. ಆತಂಕ ನಿವಾರಣೆಗೆ.
ಈಗ ಕೊಡಲೇ?
ನಾನು ಸಾಧ್ಯವಾದಷ್ಟು ಕಾಲ ಇಲ್ಲೇ ಇರಬೇಕು.
ಹಾಗೇ ಆಗಲಿ.
ನೀನು ಸುಂದರಿ, ಅದಂತೂ ಖಚಿತ
ನೀನು ಎಂದಿಗೂ, ಎಂದೆಂದಿಗೂ ಮರೆಯಾಗುವುದಿಲ್ಲ
ನೀನು ಮುದ್ದು ಗೊಂಬೆ, ಆದರೆ ಒಂದಂತೂ ಖಚಿತವಿಲ್ಲ
ನಾನು ಬದಲಾಗುವೆನೋ ಇಲ್ಲವೋ ಎಂಬುದು
ನಾನೊಂದು ಹಕ್ಕಿಯಂತೆ ದೂರ ಹಾರಿ ಹೋಗುವೆ
ನನ್ನ ಆತ್ಮ ಎಲ್ಲಿಹುದೋ ನನಗೆ ತಿಳಿಯದು
ನನ್ನ ಮನೆ ಎಲ್ಲಿಹುದೋ ತಿಳಿಯದು
ಇಲ್ಲ, ಬೇಡ.
-ನಿನಗೆ ಬೇಕಾ? -ಬೇಡ.
ಇವತ್ತು. ಇವತ್ತೇ ಅವಳನ್ನು ಕೊಲ್ಲುತ್ತಾನೆ.
ಇದು ನಿನಗೆ ಹೇಗೆ ಗೊತ್ತು?
ಈ ಫ್ಯಾನ್‌ಬಾಯ್, ಬಹಳ ಅನುಭವಿ ಕೊಲೆಗಾರ.
ಎಷ್ಟೋ ವರ್ಷಗಳಿಂದ ಕೊಲೆ ಮಾಡುತ್ತಿದ್ದಾನೆ.
ಎಮಿರ್ ಪ್ರಕರಣ ತಣ್ಣಗಾಗುವ ಮುನ್ನವೇ ಇನ್ನೊಂದು ಕೊಲೆ ಮಾಡೋದಾ?
ಇಷ್ಟೊಂದು ರಿಸ್ಕ್ ತೆಗೆದುಕೊಳ್ಳುತ್ತಿದ್ದಾನೆ. ಏಕಿರಬಹುದು?
ಏಕೆಂದರೆ ಅವನಿಗೆ ಐಲೀನ್ ಸಿಕ್ಕಿದಳು.
ಅವನು ಇನ್ನೂ ಆರು ತಿಂಗಳು ಕಾಯ್ದು ಕೊಲೆ ಮಾಡಿದ್ದರೂ ನಮಗೆ ತಿಳಿಯುತ್ತಿರಲಿಲ್ಲ.
ಅವನು ಈಗಲೇ ಮಾಡುತ್ತಿದ್ದಾನೆ.
ಜೊತೆಗೆ, ಎಲ್ಲಾ ಬಲಿಪಶುಗಳು ತಮ್ಮ ತದ್ರೂಪಿ ಹಂತಕರ ಜನ್ಮದಿನಕ್ಕೆ ಕೆಲವೇ ದಿನ ಮುಂಚೆ
-ಕಣ್ಮರೆ ಆಗಿದ್ದಾರೆ. ಹಾಗಾಗಿ... -ಯಪ್ಪಾ.
-ಏನು? -ಇವತ್ತು ಐಲೀನ್ ಹುಟ್ಟಿದ ದಿನ.
ಫೆಬ್ರವರಿ 29. ಅಧಿಕ ವರ್ಷ.
ಇವತ್ತೇ ಕೊಲ್ಲದಿದ್ದರೆ, ನಾಲ್ಕು ವರ್ಷ ಕಾಯಬೇಕು.
ಅದಕ್ಕೇ ಇಷ್ಟೊಂದು ರಿಸ್ಕ್ ತೆಗೆದುಕೊಳ್ಳುತ್ತಿದ್ದಾನೆ.
ಒಂದು ನಿಮಿಷ. ಅವನಿಗೆ ಪರಿಪೂರ್ಣತೆಯ ಗೀಳು ಇದೆ.
ಆದರೆ ಅವಳ ಮುಖದ ಮೇಲೆ ಗಾಯ ಆಗಿದೆ. ಅದು ಹೇಗೆ ಕೊಲೆ ಮಾಡುತ್ತಾನೆ?
-ಇದಕ್ಕೆ ಯಾವುದೇ ಅರ್ಥವಿಲ್ಲ ಅಂತ... -ಅರ್ಥ ಇದೆ.
ರಾಮ್ಸೆ ಬಹಳ ಪ್ರಭಾವಶಾಲಿ.
ತನ್ನ ಸಮಸ್ಯೆ ಪರಿಹರಿಸಲು ಇತರರನ್ನು ಬಳಸುತ್ತಾನೆ, ಇದಕ್ಕೂ ಪರಿಹಾರ ಹುಡುಕಿರುತ್ತಾನೆ.
ಇದಕ್ಕೆ ಮೇಕ್ಅಕ್ ಮಾಡಿದರೆ ಸಾಲದು.
ನಿಜ. ಅವನಿಗೆ ಪ್ಲಾಸ್ಟಿಕ್ ಸರ್ಜನ್ ಬೇಕು.
ಏನಾಯಿತು?
ಏನಾದರೂ ಸಿಕ್ಕಿತಾ?
ಶಾನನ್‌ ಇರುವ ಜಾಗ ನನಗೆ ಗೊತ್ತಿದೆ.
ನಿಜವಾಗಲೂ? ಇದು ಯಾರ್ಯಾರಿಗೆ ಗೊತ್ತು?
ನನಗೆ ಮಾತ್ರ.
ಒಳ್ಳೆಯದು. ಸದ್ಯಕ್ಕೆ ಯಾರಿಗೂ ಹೇಳಬೇಡ.
ಅವಳು ಎಲ್ಲಿರಬಹುದು ಅಂತೀಯ?
ಅದನ್ನು ಹೇಳುವ ಮುನ್ನ,
ಇದೆಲ್ಲಾ ಹೇಗಾಗುತ್ತೆ ಅಂತ ಹೇಳಿ.
ನೀವೇ ಅವನಿಗೆ ಫೋನ್ ಮಾಡ್ತೀರಾ? ಮೆಸೇಜ್?
ನಾನು ಹೋದಮೇಲೆ ಹೇಳ್ತೀರಾ?
ಅಥವಾ ಬಹುಶಃ, ನನ್ನ ಮುಂದೆಯೇ ಮಾಡ್ತೀರಾ?
ನಾನು ಹೇಗೆ ಅವನ ಹಿಡಿತಕ್ಕೆ ಸಿಕ್ಕಿದೆ ಕೇಳು.
ಎಲ್ಲರಿಗೂ ರಹಸ್ಯಗಳಿವೆ, ಅಲ್ವಾ?
ನಾವೆಲ್ಲರೂ ನಾಚಿಕೆಗೇಡಿನ ಕೆಲಸ ಮಾಡಿರುತ್ತೇವೆ.
ನಿನ್ನ ಮತ್ತು ನನ್ನಂತಹ ಜನರಿಗೆ, ಇತರರಿಗಿಂತ ಜಾಸ್ತಿ ರಹಸ್ಯಗಳಿವೆ.
ಆ ರಹಸ್ಯಗಳನ್ನೇ ದಾರದಂತೆ ಬಳಸಿ ಅವನು ನಮ್ಮನ್ನು ಕುಣಿಸುತ್ತಾನೆ.
ಯಾರು ಯಾವ ತಾಳಕ್ಕೆ ಕುಣಿಯುತ್ತಾರೆ ಎಂಬುದು ಅವನಿಗೆ ಗೊತ್ತಾಗಬೇಕು ಅಷ್ಟೇ.
ಅವನು ನಮ್ಮ ಕನಸನ್ನು ಕಣ್ಣಿಗೆ ರಾಚುತ್ತಾನೆ.
ನಾವು ಅತಿಯಾದ ನಿರೀಕ್ಷೆ ಇಟ್ಟುಕೊಂಡಿರುವ ಸಂಗತಿಗಳೇ
ನಮ್ಮಿಂದ ಅನಾಹುತ ಮಾಡಿಸುತ್ತವೆ.
ನಿಮ್ಮ ಮಗು.
ಅಲಿಸಿಯಾ ಮತ್ತು ನಾನು, ಇದ್ದ ಹಣವನ್ನೆಲ್ಲಾ ಖರ್ಚು ಮಾಡಿಕೊಂಡಿದ್ದೇವೆ.
ಈಗ ಈ ಮನೆಯೂ ನಮ್ಮ ಸ್ವಂತದ್ದಲ್ಲ. ನಾವು ಪಾತಾಳಕ್ಕೆ ಕುಸಿದಿದ್ದೇವೆ.
ಅವನಿಗೆ ಹೇಗೆ ಗೊತ್ತು?
ನೀನೇ ಹೇಳು. ಒಂದು ಫೋನ್,
ಮತ್ತು ನಮಗೆ ವಿಶ್ವದ ಅಗ್ರಗಣ್ಯ ಗರ್ಭಧಾರಣೆ ತಜ್ಞ ಹಾಗೂ ಅನುವಾದಕನ ಜೊತೆ
ಮಾತಾಡುವ ಅವಕಾಶ ಸಿಕ್ಕಿತು.
ವೈದ್ಯರು ಇಂಗ್ಲಿಷ್‌ನಲ್ಲಿ ಹೇಳಿದ್ದು ಒಂದೇ.
"ನಾನು ನಿಮಗೆ ಮಗು ಆಗುವಂತೆ ಮಾಡಬಲ್ಲೆ."
ಅದಕ್ಕಾಗಿ ಕೊಲೆ ಮಾಡಿದಿರಿ.
ಇದೆಲ್ಲಾ ಸಣ್ಣ ವಿಷಯಗಳಿಂದ ಶುರುವಾಯಿತು.
ಇದು ತಪ್ಪೇ, ಆದರೆ ಅನಿವಾರ್ಯ ಎನಿಸಿತು.
ಇದಕ್ಕಿಂತ ದೊಡ್ಡ ತಪ್ಪು ಮಾಡಲಾಗದು ಎಂದು ನಾನು ಹಾಕಿಕೊಂಡಿದ್ದ ಗಡಿಯನ್ನು ಮೀರಿ
ಅವನು ಒಂದೊಂದೇ ತಪ್ಪು ಮಾಡಿಸಿದ,
ನಾನು ಮಾಡುತ್ತಲೇ ಹೋದೆ.
ಹೌದು. ಸಣ್ಣ ತಪ್ಪನ್ನು ಮುಚ್ಚಿಡಲು
ದೊಡ್ಡ ತಪ್ಪು ಮಾಡಿದಿರಿ, ಅಲ್ವಾ?
ಇದಕ್ಕಾಗಿ ನನಗೆ ಶಿಕ್ಷೆ ಕೊಡಿಸಬೇಡ, ಜಾನ್.
-ನನ್ನ ಮಗನಿಗಾಗಿ. -ಸಾಕು. ಸಾಕು.
ಈ ಸಾವಿಗೆ ನಾನು ಪ್ರತಿಕ್ಷಣ ಬೆಲೆ ತೆರುತ್ತೇನೆ.
ಇಲ್ಲ. ನೀವಲ್ಲ! ನೀವು ಬೆಲೆ ತೆರಲಿಲ್ಲ!
ಎಮಿರ್ ಗುಡ್‌ಸ್ಪೀಡ್ ಬೆಲೆ ತೆತ್ತ!
ಗುಡ್‌ಸ್ಪೀಡ್ ತಾಯಿ ಈಗಲೂ ಬೆಲೆ ತೆರುತ್ತಿದ್ದಾರೆ.
ಶಾನನ್ ವಿಟ್ಮರ್ ಬೆಲೆ ತೆತ್ತಳು. ನಾನು, ಕ್ರಾಸ್, ನಾವು ಬೆಲೆ ತೆತ್ತೆವು.
ನೀವು ಯಾವ ಬೆಲೆಯೂ ತೆರಲಿಲ್ಲ.
ನನ್ನ ಮಗುವಿಗೆ ಗಾಡ್ ಫಾದರ್ ಆಗು ಎಂದು ನನಗೇ ಬೊಗಳೆ ಬಿಟ್ಟಿರಿ.
ಬೊಗಳೆ ಅಲ್ಲ. ನಿಜವಾಗಿಯೂ ಹೇಳಿದೆ.
ನೀವು ಈಗ ಹೇಳೋದನ್ನು ಹೇಗೆ ನಂಬಲಿ ನಾನು?
ಅಲಿಸಿಯಾ ಮತ್ತು ಮಗುವನ್ನು ನೀನು ನೋಡಿಕೋ ಎಂದೆ
ಏಕೆಂದರೆ ಅಷ್ಟರಲ್ಲಿ ನಾನು ಇರೋದಿಲ್ಲ.
ನಾನು ಕೇಳಿದ್ದಕ್ಕೆ ನೀನು ಒಪ್ಪಿಕೊಂಡೆ.
ನೀನು ಕೊಟ್ಟ ಮಾತು ಉಳಿಸಿಕೊಳ್ಳುವವನು. ದಯವಿಟ್ಟು.
ಅದು ನಿಜ.
ಉಳಿಸಿಕೊಳ್ಳುತ್ತೇನೆ.
ಮೌನವಾಗಿರಲು ನಿಮಗೆ ಹಕ್ಕಿದೆ.
ನೀವು ಆಡುವ ಪ್ರತಿ ಮಾತನ್ನೂ ನ್ಯಾಯಾಲಯದಲ್ಲಿ ಉಲ್ಲೇಖಿಸಲಾಗುವುದು.
ನಿಮಗೆ ವಕೀಲರನ್ನು ನೇಮಿಸುವ ಹಕ್ಕಿದೆ.
ಸ್ವತಃ ನೇಮಿಸಲು ಆಗದಿದ್ದರೆ, ನಿಮಗೆ ಒದಗಿಸಲಾಗುವುದು.
ನಾನು ಓದಿ ಹೇಳಿದ ಹಕ್ಕುಗಳು ಅರ್ಥ ಆದವೇ?
ಡಾ. ಡೈನ್.
ಡಿಟೆಕ್ಟಿವ್ ಕ್ರಾಸ್. ನನ್ನಿಂದ ಏನಾಗಬೇಕಿತ್ತು?
ಶಾನನ್ ವಿಟ್ಮರ್‌ ವಿಷಯದಲ್ಲಿ ಎಡ್ ರಾಮ್ಸೆಗೆ ಏಕೆ ನೆರವಾಗುತ್ತಿದ್ದೀರಿ?
ಏನು? ಇಲ್ಲ, ಇಲ್ಲ... ನಾನು...
ಸುಳ್ಳು ಹೇಳಬೇಡಿ.
ಬೇಕಂತ ಸಹಾಯ ಮಾಡಲಿಲ್ಲ. ನನ್ನನ್ನು ನಂಬಿ.
-ಆತ ಒಬ್ಬ ಗ್ರಾಹಕ ಅಷ್ಟೇ. ನಾನು... -ನಿಮಗೆ ಆಯ್ಕೆ ಇತ್ತು.
ಪೊಲೀಸರಿಗೆ ಹೇಳಬಹುದಿತ್ತು. ಆದರೆ ಹೇಳಲಿಲ್ಲ.
ನಿಜ. ಆದರೆ ಆಕೆಗೆ ಸಹಾಯ ಮಾಡಲು ಪ್ರಯತ್ನಿಸಿದೆ.
ಅವಳ ಗಾಯ ತೊಳೆದು, ಅವಳನ್ನು ಗುಣಪಡಿಸಿದೆ.
ದಯವಿಟ್ಟು ಈ ಸಹಾಯವನ್ನು ಪರಿಗಣಿಸಿ.
ನಿಮಗೆ ಯಾವ ಆಮಿಷ ಒಡ್ಡಿದ?
ಇಲ್ಲ, ಇಲ್ಲ. ಅದನ್ನು ನಾನು...
ನಾನು... ನಿಮಗೆ ಅರ್ಥ ಆಗಲ್ಲ.
ಇದು ಹೊರಬಂದರೆ... ಅಯ್ಯೋ ದೇವರೇ. ನನ್ನ ತಾಯಿಗೆ ಮುಖ ತೋರಿಸೋಕಾಗಲ್ಲ.
ನಾನು ಊರು ಬಿಡಬೇಕು. ನನ್ನ ವೃತ್ತಿ ಹಾಳಾಗುತ್ತದೆ...
ನಿಮ್ಮ ವೃತ್ತಿ ಉಳಿಸಿಕೊಳ್ಳಲು ಒಬ್ಬ ಸೆರೆಯಾಳು ಮಹಿಳೆಯ ರೂಪ ಬದಲಾಯಿಸಿದಿರಾ?
ದಯವಿಟ್ಟು ಕ್ಷಮಿಸಿ. ನನ್ನನ್ನು ಕ್ಷಮಿಸಿ.
ನನ್ನಿಂದ ಅವನು ದೊಡ್ಡ ಪಾಪ ಮಾಡಿಸಿದ.
ನೋಡಿ. ಅವನನ್ನು ಹುಡುಕಲು ಸಹಾಯ ಮಾಡಿದರೆ ಅವನ ಕಪಿಮುಷ್ಟಿಯಿಂದ,
ನಿಮಗೆ ಬಿಡುಗಡೆ ಕೊಡಿಸುತ್ತೇನೆ.
ನನಗೆ ಅವನಿರುವ ಜಾಗ ಗೊತ್ತು.
ಆದರೆ ಆ ಜಾಗ...
ಅಲ್ಲಿ ಅವನು ಮಾಡುವ ಕೆಲಸಗಳು...
ನನಗೆ ಹೇಳಿ. ನಾನು ಅದನ್ನು ನಿಲ್ಲಿಸುವೆ.
ಧನ್ಯವಾದ. ಧನ್ಯವಾದ.
ಧನ್ಯವಾದ.
ಎಡ್ ರಾಮ್ಸೆ ನನ್ನನ್ನು ಬ್ಲ್ಯಾಕ್‌ಮೇಲ್ ಮಾಡುತ್ತಿಲ್ಲ.
ನನಗೆ ಸ್ಫೂರ್ತಿ ನೀಡುತ್ತಾರೆ.
ಅವರೊಬ್ಬ ಕಲಾವಿದ, ದಾರ್ಶನಿಕ.
ಅವರ ಕನಸು ನನಸಾಗಿಸಲು ನಾನು ಏನೆಲ್ಲಾ ಮಾಡಬಹುದೋ,
ಅದನ್ನು ಸಂತೋಷದಿಂದ ಮಾಡುತ್ತೇನೆ.
ಅವರ ಜಾಗದಲ್ಲಿ ನಾನು ಇದ್ದಿದ್ದರೆ, ನೀನು ಈಗ ಸಾಯುತ್ತಿದ್ದೆ.
ಆದರೆ ಅವರು ತಮ್ಮ ಕಲೆಯನ್ನು ನಿನ್ನ ಮುಂದೆ ಪ್ರದರ್ಶಿಸಲು ಬಯಸುತ್ತಾರೆ.
ಅಂತಿಮವಾಗಿ.
ಶುಭರಾತ್ರಿ.
ಐಲೀನ್ ಆಡಿದ ಕೊನೆಯ ಮಾತುಗಳನ್ನು ನಿನ್ನ ಬಾಯಿಂದ ಹೇಳಿಸಬೇಕು,
ಆದರೆ ನೀನು ಹೇಳಲ್ಲ, ಹಾಗಾಗಿ,
"ಹೌದು, ನಾನು ಬಂಡೆಗಳ ಜೊತೆ ಗಗನಯಾನ ಮಾಡುತ್ತೇನೆ ಎಂದು ಹೇಳಬಯಸುತ್ತೇನೆ,
"ಆದರೆ ನಾನು ಯೇಸುವಿನೊಂದಿಗೆ ಸ್ವಾತಂತ್ರ್ಯ ದಿನದಂತೆ ಹಿಂತಿರುಗುತ್ತೇನೆ."
"ಯೇಸುವಿನೊಂದಿಗೆ, ಸ್ವಾತಂತ್ರ್ಯ ದಿನದಂತೆ ಹಿಂತಿರುಗುತ್ತೇನೆ."
ಸೊಗಸಾದ ಕಾವ್ಯ.
ನೀನು ತಯಾರಾ?
ಬೇಡ.
ಮೊದಲು ನಿದ್ರಾಜನಕ ಕೊಡುತ್ತೇನೆ, ನಿನಗೆ ನೋವು ತಿಳಿಯಲ್ಲ.
ಈಗ ಮಾಡುವುದಕ್ಕೆ ಏನೂ ಇಲ್ಲ, ಏನಾಗುತ್ತೋ ಅದನ್ನು ಆಗಲು ಬಿಡು.
ನೀನು ಸರಿ ಇಲ್ಲ.
ಈಗ ಪಾರ್ಶ್ವವಾಯು ಪ್ರಚೋದಕ.
ಐಲೀನ್‌ಗೆ ನೀಡಿದಂತೆಯೇ.
ಅಂತಿಮವಾಗಿ, ಸಾವಿನ ಪರದೆ ಬೀಳುತ್ತದೆ.
ಆಂಡರ್ಸನ್ ಏನೂ ಹೇಳಲಿಲ್ಲ.
-ಹೇಳಲು ಏನಿದೆ? -ಏನಾದರೂ.
-ನೀನು ಅಲ್ಲಿ ಇರಲಿಲ್ಲ ಅಂತ ಖುಷಿಪಡು, ಆಯ್ತಾ? -ಹಾಂ. ಅದೂ ನಿಜವೇ.
ಸುದ್ದಿ ಸಿಕ್ಕಿತೇ?
ಇವತ್ತು ಎಲ್ಲಾ ಸುದ್ದಿಗಳನ್ನು ಕೇಳಿ ಕೇಳಿ ಸಾಕಾಗಿದೆ.
ಮಾಸಿ ಅವನ ಜೊತೆ ಸಂಪರ್ಕದಲ್ಲಿದ್ದಳು.
ಅದಕ್ಕೇ ಆ ಡಾಕ್ಟರ್ ಬಗ್ಗೆ ನಮಗೆ ಮಾಹಿತಿ ಕೊಡಲಿಲ್ಲವೇನೋ.
ಒಂದು ನಿಮಿಷ. ಯಾವ ಡಾಕ್ಟರ್?
ಡೈನ್. ಕ್ರಾಸ್‌ ಅವಳ ಮೇಲೆ ಕಣ್ಣಿಡು ಎಂದಿದ್ದ.
-ಮಾಸ್ಸಿಗೆ ಡೈನ್ ಬಗ್ಗೆ ಗೊತ್ತಾ? -ಹೌದು.
-ಕ್ರಾಸ್ ಈಗ ಎಲ್ಲಿದ್ದಾನೆ? -ಗೊತ್ತಿಲ್ಲ.
ಮತ್ತೆ ಸ್ವಾಗತ.
ಏನಾಯಿತು?
ಈ ರಾಸಾಯನಿಕಗಳು. ಯಾಕೋ ಕೆಲಸ ಮಾಡಲಿಲ್ಲ.
ಇಲ್ಲ, ಇಲ್ಲ, ಹಾಗಲ್ಲ, ಶಾನನ್.
ಇಲ್ಲಿ ಯಾವ ತಪ್ಪೂ ಆಗಿಲ್ಲ.
ಇದು ಆ ದೃಶ್ಯದ ಮರುಸೃಷ್ಟಿಯ ಭಾಗ ಅಷ್ಟೇ.
ಐಲೀನ್ ವಿಷಯದಲ್ಲೂ ಹೀಗೇ ಆಯಿತು.
ಫ್ಲೋರಿಡಾ ಸರ್ಕಾರ ಮೊದಲ ಪ್ರಯತ್ನದಲ್ಲಿ ವಿಫಲವಾಯಿತು.
ಆದರೆ ಚಿಂತಿಸಬೇಡ.
ಈ ಸಲ ಸರಿಯಾಗಿ ಮಾಡುತ್ತೇವೆ.
ಚಿನ್ನ.
-ಏನಾಯಿತು? -ಅವಳು ನನಗೆ ಮದ್ದು ಕೊಟ್ಟಳು.
ಇರು. ಆಂಬ್ಯುಲೆನ್ಸ್‌ ಕರೆಸುತ್ತೇನೆ.
ಬೇಡ. ಅದಕ್ಕೆ ಸಮಯವಿಲ್ಲ.
ಆ ಆಪ್. ಅದನ್ನು ಬಳಸು.
ಅವಳು ಹೋಗುವಾಗ ತಡೆದಿದ್ದೆ. ಅವಳ ಪರ್ಸ್‌ನಲ್ಲಿ ನನ್ನ ಫೋನ್ ಇಟ್ಟೆ.
ಅವಳು ಗಮನಿಸಿಲ್ಲ ಎನಿಸುತ್ತೆ.
ಇದೇನಾ?
ಹೌದು.
ಪೊಟೊಮ್ಯಾಕ್‌ ಕಡೆ ತಿರುಗಿದಳು. ನೈಋತ್ಯಕ್ಕೆ.
ಬಂದರಿನ ಕಡೆಗೆ ಹೋಗಬಹುದು.
ಇಲ್ಲ, ಬಜಾರ್ಡ್ ಪಾಯಿಂಟ್‌ಗೆ ಹೋಗುತ್ತಿದ್ದಾಳೆ.
ನನಗೆ ಆದೇಶ ಕೊಡಿ. ವಾಯುಪಡೆ ಕರೆಸುವೆ.
ಇಲ್ಲ. ಯಾರನ್ನೂ ನಂಬೋಕಾಗಲ್ಲ. ಈಗ ಯಾರಿಗೂ ಹೇಳಬೇಡಿ.
ಸುಮ್ಮನೆ ಬನ್ನಿ.
ಈಗ ಆರಾಮಾ?
ಕ್ರಮೇಣ ಪ್ರಜ್ಞೆ ಬರುತ್ತಿದೆ.
ಸಂಪರ್ಕಿಸಲಾಗುತ್ತಿದೆ. ಈಗ ಲೈವ್ ಆಗುತ್ತಿದೆ.
ಇಪ್ಪತ್ತೆಂಟು ವರ್ಷ ಹಿಂದೆ, ಹರ್ಬ್ ಬೌಮಿಸ್ಟರ್, ವೆಸ್ಟ್‌ಫೀಲ್ಡ್ ಸ್ಟ್ರಾಂಗ್ಲರ್, ನನ್ನ ಎಬ್ಬಿಸಿದ.
ನನ್ನಲ್ಲಿ ಒಂದು ಭಾವನೆ ಮೂಡಿಸಿದ.
ನನಗೊಂದು ರಹಸ್ಯ ತಿಳಿಸಿದ.
ಅವನ ಜಮೀನಿನಲ್ಲಿ ಮೂಳೆಗಳು ಸಿಕ್ಕಾಗ,
ಜನರು ಕೇಳಿದರು, "ದೇವರು ಇದನ್ನು ಹೇಗೆ ನಡೆಯಲು ಬಿಟ್ಟ?"
ನಾನು ಕೇಳಿದೆ, "ಯಾವ ದೇವರು?"
ನೋಡಿ, ನನಗೆ ದೇವರ ಮೇಲೆ ನಂಬಿಕೆ ಹೋಗಿತ್ತು.
ಏಕೆಂದರೆ ನಾನೂ, ಅನೇಕರಂತೆ, ದೊಡ್ಡದೊಂದು ಸುಳ್ಳಿಗೆ ಬಲಿಯಾಗಿದ್ದೆ.
ಎಲ್ಲವೂ ಕಾಣುವ ಮತ್ತು ಎಲ್ಲರ ಬಗ್ಗೆಯೂ ತಿಳಿದಿರುವ ಆಧುನಿಕ ಜಗತ್ತಿನಲ್ಲಿ,
ದೇವರಿಗೆ ಜಾಗವಿಲ್ಲ ಎಂಬುದೇ ಆ ಸುಳ್ಳು.
ಜಗತ್ತಿನಲ್ಲಿ ಯಾವ ರಹಸ್ಯವೂ ಇಲ್ಲ
ಎಂದು ನನ್ನನ್ನು ನಂಬಿಸಿದ್ದರು.
ದೇವರ ಸನ್ನಿಧಾನ ಎಂಬುದೇ ಸುಳ್ಳು ಎಂದರು.
ಕಂಡುಹಿಡಿಯಬೇಕಾದ ರಹಸ್ಯಗಳೇ ಉಳಿದಿಲ್ಲ ಎಂದರು.
ನಾವು ಬಂದೆವು. ಒಳಗೆ ಹೋಗ್ತೀವಿ.
ಒಂದು ನಿಮಿಷ.
ಆದರೆ ಒಂದು ರಹಸ್ಯ ಉಳಿದಿದೆ.
ಮೊದಲ ರಹಸ್ಯ.
ಒಂದೇ ಒಂದು ಮುಖ್ಯ ರಹಸ್ಯ.
ಸಾವು.
ಜನರ ಎದೆ ನಡುಗಿಸುವ ಅನಿವಾರ್ಯ ಸತ್ಯ ಇದು,
ಜನರು ಇದನ್ನು ತಪ್ಪಿಸಲು ಏನು ಬೇಕಾದರೂ ಮಾಡುತ್ತಾರೆ.
ಆದರೆ ಹರ್ಬ್ ಈ ಸತ್ಯವನ್ನು ಎದುರಿಸುವಂತೆ ಮಾಡಿದ.
ತಮ್ಮ ಮೇಲೆ ಹರ್ಬ್‌ನ ನಿಯಂತ್ರಣವನ್ನು ನಿರಾಕರಿಸಲು ನನ್ನ ಸಮುದಾಯ ಹತಾಶವಾಗಿ ಪ್ರಯತ್ನಿಸಿತು.
ಆ ಪ್ರಯತ್ನ ವಿಫಲವಾಯಿತು. ನನಗೆ ಅರ್ಥವಾಯಿತು
ಅವನು ಮಾಡುತ್ತಿರುವುದು ಬರೀ ಬಲಪ್ರಯೋಗ ಅಲ್ಲ.
ಅದೊಂದು ಕಲೆ.
ಆ ಕ್ಷಣದಲ್ಲೇ,
ನಾನೂ ಅಂತಹ ಕಲಾವಿದ ಆಗಬಹುದು ಎನಿಸಿತು.
ಸಾವೆಂಬುದು ರೈಲಿನಲ್ಲಿ ಅವರ ಪಕ್ಕ ಕೂರುತ್ತದೆ, ಅವರ ಮನೆಯಲ್ಲೇ ವಾಸಿಸುತ್ತದೆ
ಎಂಬುದನ್ನು ಜನರಿಗೆ ನೆನಪಿಸಬಲ್ಲೆ ಎನಿಸಿತು.
ಈ ಅಂತಿಮ ವಿಸ್ಮಯವನ್ನು
ಅರ್ಥ ಮಾಡಿಕೊಂಡಿರುವ ದೇವತೆಗಳು ಇದ್ದಾರೆ
ಎಂದು ನೆನಪಿಸುವ ಮೇರುಕೃತಿ ರಚಿಸಬೇಕು ಎನಿಸಿತು.
ಹಾಗೆ ಮಾಡುವ ಮೂಲಕ...
ಆ ದೇವರುಗಳಲ್ಲಿ ನಾನೂ ಒಬ್ಬನಾಗುವೆ ಎನಿಸಿತು.
ಇಂದು, ನನ್ನ ಮೇರುಕೃತಿ ಪೂರ್ಣಗೊಂಡಿದೆ.
ಮುಟ್ಟಬೇಡ. ಕೈಗಳನ್ನು ಮೇಲಕ್ಕೆತ್ತು.
ನೀನು ಅಷ್ಟೇ ಕಣೇ ನಾಯಿ.
ಅವಳಿಂದ ದೂರ ಹೋಗು.
ಅಲ್ಲಾಡಬೇಡ.
ಅಯ್ಯೋ ದೇವರೇ.
ನಾನು ಶಾನನ್ ಜೊತೆ ಇರ್ತೀನಿ. ನೀನು ಅವನನ್ನು ಹುಡುಕು.
-ಕೈ ಮೇಲೆತ್ತಿ! ಅಲ್ಲಾಡಬೇಡಿ! -ಕೆಳಗೆ ಹಾಕು! ತಿರುಗು!
ಅಯ್ಯೋ!
ಈಕೆ ಬದುಕಿದ್ದಾಳೆ!
ಛೇ!
-ಆಕೆ ಹೇಗಿದ್ದಾಳೆ? -ನಾಡಿ ಮಿಡಿಯುತ್ತಿದೆ. ಸ್ಥಿರವಾಗಿ.
ಒಳ್ಳೆಯದು. ಅವನು ತಪ್ಪಿಸಿಕೊಂಡ. ಎಲ್ಲಿ ಬೇಕಾದರೂ ಹೋಗಬಹುದು.
ಇಲ್ಲ. ಬೇರೆ ಎಲ್ಲಿಗೂ ಹೋಗಲ್ಲ.
ಕೈಗಳನ್ನು ಮೇಲಕ್ಕೆತ್ತು.
ನನ್ನ ಬಗ್ಗೆ ಚೆನ್ನಾಗಿ ತಿಳಿದಿದ್ದೀಯ, ಅಲೆಕ್ಸ್.
-ಅದು ನನಗೆ ಇಷ್ಟವಾಯಿತು. -ಕೈ ಮೇಲೆತ್ತು.
ನೋಡು, ಈ ಕೋಣೆಯಲ್ಲಿ ಸಾಕಷ್ಟು ಸತ್ಯಗಳಿವೆ.
ರಾಮ್ಸೆ, ಅದನ್ನು ಬಿಸಾಡು.
ಹಾಗಾಗಿ ಇದು ಇಲ್ಲೇ ಆಗಬೇಕು.
ಬೇಡ, ಬೇಡ, ಬೇಡ, ಬೇಡ, ಬೇಡ, ಬೇಡ.
ಛೇ.
-ಇಲ್ಲ, ಇಲ್ಲ, ಇಲ್ಲ. -ಛೇ.
ಹೇ. ಬಿಡು. ಹೇ. ಅವನು ಸತ್ತಿದ್ದಾನೆ.
ಬೆನ್ಸ್ ಚಿಲ್ಲಿ ಬೌಲ್ 1958 ರಿಂದ ವಾಷಿಂಗ್ಟನ್ ಹೆಗ್ಗುರುತು
ಆಕೆಯನ್ನು ಕೊನೆಗೂ ಹುಡುಕಿದಿರಿ. ಊರ ತುಂಬಾ ಅದೇ ಸುದ್ದಿ.
ಧನ್ಯವಾದ. ಹಾಗಾದರೆ ಇವತ್ತಿನ ಊಟ ಉಚಿತ ಎನ್ನಿ.
ಏನು ಗೊತ್ತಾ? ಖಂಡಿತ ಉಚಿತ.
-ನೀವು ತುಂಬಾ ಕರುಣಾಮಯಿ. -ಧನ್ಯವಾದ, ಟಾನಾ ಲೀ.
ಎಲ್ಲಾ ಆರಾಮಾ? ಊಟ ಚೆನ್ನಾಗಿದೆಯಾ?
ಶಾನನ್ ಅವರಿಗೆ ಭದ್ರತೆ ಇದೆಯಾ?
ರಾಮ್ಸೆಗೆ ಆ ಡಾಕ್ಟರ್ ಬಿಟ್ಟು ಬೇರೆ ಅಭಿಮಾನಿ ಇರಬಹುದು.
ಆ ಭಯ ಬೇಡ.
ಹೇ. ಆರಾಮಾಗಿ ಇರು.
ಈಗ ಅದೇನು ಮಹಾ ಸಮಸ್ಯೆ ಬಂದೀತು?
ಕೊಲೆಗಾರ ಸತ್ತ, ಬಲಿಪಶು ಆರಾಮಾಗಿದ್ದಾಳೆ.
ಈ ಸಲ ಸಾಂಟಾ ಸಮಯಕ್ಕೆ ಸರಿಯಾಗಿ ಹೋದ.
ಅದು ನಿನಗೆ ನ್ಯಾಯ ಎನಿಸುತ್ತಾ?
ಸಾಕಷ್ಟು ನ್ಯಾಯ ಸಿಕ್ಕಿದೆ.
ಈಗ ನೀನು ಇನ್ನೊಂದು ಸಮಸ್ಯೆ ಕಡೆ ಗಮನ ಹರಿಸಬೇಕು.
-ಅದು ಏನು ಅಂತ ಹೇಳುತ್ತೀಯಾ? -ವ್ಯಾಕುಲತೆ.
ಈಗ ಕೇಸ್ ಮುಗಿದಿದೆ, ಇನ್ನು ಮೇಲಾದರೂ ನಿನ್ನ ಕಡೆ ಗಮನ ಹರಿಸು.
ನಿನಗೆ ಹೇಳ್ತೀನಲ್ಲ...
ನಮ್ಮ ಕಡೆ ಗಮನ ಹರಿಸೋದು ವ್ಯರ್ಥ. ನನ್ನನ್ನು ನಂಬು.
ಇದೇನು?
ನೀನು ನಮಗೆ ನೀಡಿದ್ದ ಹೆಸರು, ಪೀಟರ್ ಲೆನಾಕ್ಸ್.
ಅವನ ಕುರಿತ ಎಲ್ಲವೂ ಇದರಲ್ಲಿದೆ. ಅವನ ಕೊನೆಯ ವಿಳಾಸ ಕೂಡ.
-ದೇವರ ದಯೆ. -ಹಾಯ್, ಅಜ್ಜಿ.
ನೀನು ದೇವರ ಹಾಗೆ.
ಆಲ್ ಬ್ಲಾಕ್ಸ್ ಟಿಕೆಟ್ ಇದೆ ಎಂದು ಕೊನೆ ಕ್ಷಣದಲ್ಲಿ ಒಬ್ಬ ದೇವತೆ ಕರೆ ಮಾಡಿದಳು.
ಹೇ. ಅವರು ಎಷ್ಟೋ ವರ್ಷಗಳಿಗೊಮ್ಮೆ ಇಲ್ಲಿ ಪ್ರದರ್ಶನ ನೀಡುತ್ತಾರೆ.
ಅದನ್ನು ತಪ್ಪಿಸಲೇಬಾರದು. ಆ ದೃಶ್ಯವೈಭವ.
ನನಗೂ ಖುಷಿಯಾಯಿತು.
ಹಾಂ, ಹೌದು...
ಇದು ಡ್ಯಾಮನ್‌ಗೆ ಕೇವಲ ಪೂರ್ವಾಭ್ಯಾಸ ಅಷ್ಟೇ, ಆದರೆ ನನ್ನ ಪಾಲಿಗೆ ಇದೇ ಅಸಲಿ ಪ್ರದರ್ಶನ.
ಪರವಾಗಿಲ್ಲ.
ಅವನು ವಿಶೇಷ ಗಡಿಯಾರ ಧರಿಸುತ್ತಾನೆ ಎಂದು ಮಿಸ್ ನ್ಯಾನ್ಸಿಗೆ ಹೇಳುತ್ತೀಯಾ,
ಅದು ತೊಂದರೆ ಕೊಟ್ಟರೆ ಅದನ್ನು ತೆಗೆಯಬಹುದು. ಆಯ್ತಾ?
-ಹಾಂ, ಖಂಡಿತ. -ಸರಿ.
ಅಂದಹಾಗೆ, ಅಜ್ಜಿ, ಒಂದು ಪ್ರಶ್ನೆ.
ಮಿಸ್ ನ್ಯಾನ್ಸಿ ಯಾಕೆ ಇವತ್ತು ಮನೆ ಕಡೆ ಬರಲಿಲ್ಲ?
ಬರಬಹುದಿತ್ತು, ಆದರೆ, ಬಹುಶಃ...
ಇಲ್ಲ. ನನಗೇನೂ ಬೇಜಾರಿಲ್ಲ.
ಆದರೆ ನಾನೇ ಬರಬೇಕೆಂದು ಹೇಳಲು ಕಾರಣವಿದೆಯೇ ಎಂದು ಕೇಳಿದೆ ಅಷ್ಟೇ.
ಬೇರೆ ಯಾವ ಕಾರಣ ಇರುತ್ತೆ? ನಾವು ಒಳ್ಳೆಯ ಸ್ನೇಹಿತರು, ಅಲ್ವಾ?
-ನೀನು ನನಗೆ ಉಪಕಾರ ಮಾಡುತ್ತಿದ್ದೀಯ. -ಖಂಡಿತ. ಅದೇನೋ ನಿಜವೇ.
ಸರಿ.
ಇನ್ನೊಂದು ಉಪಕಾರ ಮಾಡು.
ನನ್ನ ಮೊಮ್ಮಗ ಮಾಡಿದ ತಪ್ಪಿಗೆ ಅವನನ್ನು ಕ್ಷಮಿಸಿಬಿಡು.
ಸರಿ. ಧನ್ಯವಾದ.
-ನೀವು ಆರಾಮಾಗಿ ಹೋಗಿಬನ್ನಿ. -ಸರಿ.
-ಡ್ಯಾಮನ್ ಬಗ್ಗೆ ಚಿಂತಿಸಬೇಡಿ. ಆಯ್ತಾ? -ಸರಿ. ಧನ್ಯವಾದ ಕಂದ.
-ಆನಂದಿಸಿ. -ಸರಿ.
ಹೇ, ಒಂದು ನಿಮಿಷ. ಹೂ ಕಳುಹಿಸಿದ್ದು ಯಾರು?
ಗೊತ್ತಿಲ್ಲ. ನಾನು ಡೆಲಿವರಿ ಮಾಡುವವ.
ಧಿಕ್ಕಾರ ಅಲೆಕ್ಸ್ ಕ್ರಾಸ್‌.
ಅಲೆಕ್ಸ್ ಕ್ರಾಸ್ ಒಬ್ಬ ಅಯೋಗ್ಯ
ನಿನ್ನ ಸಾವು ನನಗೆ ಕಾಣುತ್ತಿದೆ
ಸವಿ ನೆನಪು ಮರಿಯಾ ಕ್ರಾಸ್
ಮರಿಯಾ ಸಮಾಧಿ ಗ್ಲೆನ್ ಕ್ರೀಕ್ ಸ್ಮಶಾನ
ಪೀಟರ್, ನಮ್ಮ ಕೊನೆಯ ಭೇಟಿ ಪದೇಪದೇ ನೆನಪಾಗುತ್ತಿದೆ.
ನೀನು ನನ್ನ ಬಗ್ಗೆ ಅಷ್ಟೊಂದು ಚಿಂತಿಸಬಾರದು.
ಇದು ನಿನ್ನ ತಪ್ಪು ಅಲ್ಲ.
ಡಿಡಿ, ನಿನಗೆ ಯಾರು ಹಾಗೆ ಮಾಡಿದರು ಹೇಳು.
ಬ್ರೆಂಡಾ ಲೀಲ್ಯಾಂಡ್?
ಆದರೆ ನೀನು ಏನೂ ಮಾಡಲಾಗದು. ಅವಳು ನನ್ನನ್ನು ಕೊಲ್ಲುತ್ತಾಳೆ.
ಅವಳೇ ಈ ಕಾವಲುಗಾರರ ನಾಯಕಿ.
ಹೇಗಾದರೂ ಅವಳನ್ನು ನೋಡಿಕೊಳ್ಳುವೆ.
ಬೇಡ. ನಿನಗೆ ಮೊದಲೇ ಹೇಳಿದ್ದೇನೆ.
ನೀನು ತೊಂದರೆಗೆ ಸಿಲುಕುವ ಯಾವ ಕೆಲಸವನ್ನೂ ಮಾಡಬೇಡ ಎಂದು.
ನಿನ್ನ ಜೀವನ ನೋಡಿಕೋ, ಆಯ್ತಾ?
ನನ್ನ ಜೀವನ ಮುಗಿದಿದೆ.
ಏನು ಮಾಡಬೇಕೋ ಗೊತ್ತಿಲ್ಲ. ಹೋಗಲು ಜಾಗ ಇಲ್ಲ.
ಇದು ನನ್ನ ತಪ್ಪು.
ಹಾಗೆ ಹೇಳಬೇಡ, ಆಯ್ತಾ? ಇದು ನಿನ್ನ ತಪ್ಪಲ್ಲ.
ನೀನು ಆಚೆ ಬರ್ತೀಯ. ಖಂಡಿತ. ನಿನ್ನನ್ನು ಬಿಡಿಸಿಕೊಂಡು ಬರ್ತೀನಿ.
ಆಮೇಲೆ ಕ್ರಾಸ್ ನರಳುವಂತೆ ಮಾಡ್ತೀನಿ.
ಡ್ಯಾಮನ್ ಆ ಹುಡುಗಿಯನ್ನು ಸೋಲಿಸುತ್ತಾನೆ.
ಮಿಸ್ ಜಾನಿ.
ನೋಡು, ಇದು ಪೈಪೋಟಿ ಅಲ್ಲ.
ಇದು ಪೂರ್ವತಯಾರಿ ಅಷ್ಟೇ.
ಆದರೆ ನೀನು ಹೇಳಿದ್ದು ನಿಜ. ಡ್ಯಾಮನ್ ಗೆಲ್ತಾನೆ.
ನನಗೆ ಇತ್ತೀಚೆಗೆ ಈ ಹುಡುಗನ ಕುಟುಂಬದ ಪರಿಚಯ ಆಯಿತು,
ಅವನಿಗೆ ಈ ಕೌಶಲ್ಯ ಇರುವುದು ಆಶ್ಚರ್ಯ ಏನಲ್ಲ.
ಅವರನ್ನು ಬಹಳ ಪ್ರೀತಿಯಿಂದ ಪೋಷಿಸಲಾಗಿದೆ,
ತೀರಾ ಅಗತ್ಯವಿದ್ದಾಗ ಸ್ವಲ್ಪ ಶಿಸ್ತು ಕೂಡಾ ಹೇರಲಾಗಿದೆ.
ದಯವಿಟ್ಟು ವೇದಿಕೆಗೆ ಸ್ವಾಗತಿಸೋಣ ಡ್ಯಾಮನ್ ಕ್ರಾಸ್ ಅವರನ್ನು.
ಹಾಂ! ಚಿಂದಿ ಉಡಾಯಿಸು, ಡ್ಯಾಮನ್!
ಏನೋ ಸರಿ ಕಾಣುತ್ತಿಲ್ಲ, ಕೈಲಾ.
ಏನೋ ಸರಿ ಕಾಣುತ್ತಿಲ್ಲ.
ಈ ಪ್ರಕರಣದ ಮತ್ತೊಂದು ಕೊಂಡಿ ನನಗೆ ಸಿಗುತ್ತಿಲ್ಲ.
ಸರಿ, ಸಮಾಧಾನ. ಯಾವ ಕೊಂಡಿ?
ಭೌತಿಕ ಕೊಂಡಿ ಅಲ್ಲ. ಪ್ರೇರಕ ಕೊಂಡಿ.
ಈ ವ್ಯಕ್ತಿಗೆ ಬಹಳ ಪಶ್ಚಾತ್ತಾಪ ಇದೆ.
ಡೀರ್ಡ್ರೆ ಪರಿಸ್ಥಿತಿ ಬಗ್ಗೆ ಪಶ್ಚಾತ್ತಾಪ.
ನೀನೇ ಹೇಳು. ಅವನು ಪಶ್ಚಾತ್ತಾಪ ಪಡಬೇಕೇ?
ಗೊತ್ತಿಲ್ಲ. ಅವನ ಪಶ್ಚಾತ್ತಾಪಕ್ಕೆ ಇಲ್ಲಿ ಯಾವುದೇ ಬಲವಾದ ಕಾರಣ ಸಿಗುತ್ತಿಲ್ಲ.
-ಅವನು ಏನೋ ಮಾಡಿದ್ದಾನೆ. -ಯಾಕೆ ಹಾಗೆ ಹೇಳುತ್ತೀಯ?
ನೀನು ದ್ವೇಷದ ದೇಗುಲದಲ್ಲಿ ಇದ್ದೀಯ ಎಂದೆ.
ಅಲ್ಲಿರುವ ಎಲ್ಲಾ ಪತ್ರಗಳೂ ಅವನಲ್ಲಿ ಅತೀವ ಪಶ್ಚಾತ್ತಾಪ ಇದೆ
ಎಂಬುದನ್ನು ಸೂಚಿಸುತ್ತವೆ.
ಬಚಾವಾದ ಪಶ್ಚಾತ್ತಾಪ ಇರಬಹುದು.
ಅವಳು ಸಾಯುತ್ತಿರುವಾಗ ಇವನು ಬದುಕಿದ್ದಕ್ಕಾಗಿ.
ಆ ಪಶ್ಚಾತ್ತಾಪ ಅಂತರ್ಮುಖಿ. ಆತ್ಮಹತ್ಯೆ ಮಾಡಿಸುತ್ತೆ. ನರಹತ್ಯೆ ಅಲ್ಲ.
ಅವನು ಏನೋ ಮಾಡಿದ್ದಾನೆ, ಇನ್ನೊಂದು ತಪ್ಪು ಮಾಡುವುದೇ ಅದಕ್ಕೆ ಪ್ರಾಯಶ್ಚಿತ್ತ.
ಅಲೆಕ್ಸ್, ಏನಾಯಿತು?
ನೀನು ಹೇಳಿದ್ದು ನಿಜ.
ನನ್ನ ಸುತ್ತಮುತ್ತ ಕಾಣುತ್ತಿರುವುದು ಒಂದು ಗೀಳು ರೋಗದ ಉತ್ಪನ್ನಗಳು.
ಹೌದು.
ಹಲವು ವರ್ಷಗಳ ಶ್ರದ್ಧೆ. ಹಲವು ವರ್ಷಗಳ ಯೋಜನೆ,
ತಡವಾದ ತೃಪ್ತಿ.
ಅಂದರೆ ಅವನು ಇನ್ನೂ ಸಕ್ರಿಯ ಆಗಿದ್ದಾನೆ.
ಹೌದು.
ಅಂತಹ ವ್ಯಕ್ತಿ ಎಂದಿಗೂ ಸೋಲು ಒಪ್ಪುವುದಿಲ್ಲ.
ಎದ್ದು ನಿಲ್ಲು.
ಹೇ!
ದಾರಿ ಬಿಡಿ. ದಾರಿ ಬಿಡಿ. ಛೇ.
ಆಫೀಸರ್ ಫಾರ್ಲೆ, ಹಾಟ್ ಚಾಕೊಲೇಟ್, ಹೆಚ್ಚುವರಿ ಚಾಕೊಲೇಟ್, ಹೆಚ್ಚುವರಿ ಹಾಲು.
ನೀವು ತುಂಬಾ ಒಳ್ಳೆಯವರು, ಶ್ರೀಮತಿ ವಿಟ್ಮರ್.
ಜಗತ್ತು ನನಗೆ ಒಳಿತು ಮಾಡಿದೆ.
ನನಗೆ ನಂಬಿಕೆ ಹೋಗಿತ್ತು,
ಆದರೆ ನನ್ನ ಮಗಳನ್ನು ಹಿಂತಿರುಗಿಸಿ ಆ ನಂಬಿಕೆಯನ್ನು ಮತ್ತೆ ಹುಟ್ಟಿಸಿದೆ.
ಅದಂತೂ ನಿಜ.
311 ವಿಟ್ಮರ್, ಎಸ್
ಆಟ ಇನ್ನೂ ಮುಗಿದಿಲ್ಲ.
ರೋಗಿಯ ಹೆಸರು - ಕೊಠಡಿ ಶಾನನ್, ವಿಟ್ಮರ್ - 311
-ಶುಭಸಂಜೆ. -ಶುಭಸಂಜೆ.
ಅದು ನಿಜವಾಗಿಯೂ ಅವಳೇನಾ?
ಹೌದು. ಅವಳು ಬದುಕಿರುತ್ತಾಳೆ ಎಣಿಸಿರಲಿಲ್ಲ.
ನಾನೂ ಅಷ್ಟೇ.
ಎಲ್ಲಾ ಹಾಳಾಯಿತು ಎಂದುಕೊಳ್ಳುವಾಗ,
ಅದು ಹೇಗೋ ಎಲ್ಲಾ ಸರಿಹೋಗುತ್ತೆ, ಅಲ್ವಾ?
ಒಂದು ಸಹಾಯ ಮಾಡಿ. ಇವನನ್ನು ನೋಡಿಕೊಳ್ಳಿ. ಒಳಗೆ ಹೋಗಿ ಬರ್ತೀನಿ.
ನಿಮ್ಮ ಐಡಿ ತೋರಿಸಿ.
ತೊಂದರೆಯಿಲ್ಲ. ತೋರಿಸುತ್ತೀನಿ ಇರಿ.
ಈಗ ಎಲ್ಲಾ ಸರಿಯಾಗಿದೆ.
ಅಜ್ಜಿ ನಿನಗಾಗಿ ಮಾಡಿದ ಹೊದಿಕೆ ತರಲು ಅಪ್ಪ ಮನೆಗೆ ಹೋದರು.
ಅಡಚಣೆಗೆ ಕ್ಷಮೆ ಇರಲಿ.
ನೀವು ಬಂದಿದ್ದು ಒಳ್ಳೆಯದಾಯಿತು, ಡಾಕ್ಟರ್.
ನಮ್ಮ ರೋಗಿ ಹೇಗಿದ್ದಾರೆ?
ಆಗಾಗ ಕಣ್ಣು ತೆರೆಯುತ್ತಾಳೆ.
ಅವಳಿಗೆ ಪ್ರಜ್ಞೆ ಇದೆ ಎನ್ನುತ್ತಾರೆ. ಆದರೆ ಚಲಿಸಲು ಅಥವಾ ಮಾತನಾಡಲು ಆಗುತ್ತಿಲ್ಲ.
ಇನ್ನೊಬ್ಬ ವೈದ್ಯರು ಹೇಳಿದ ಪ್ರಕಾರ
ಅವಳ ದೇಹದಿಂದ ಡ್ರಗ್ಸ್ ಹೊರಬರುವವರೆಗೆ ಕಾಯದೇ ಬೇರೆ ದಾರಿ ಇಲ್ಲ ಎಂದರು.
ಸಿಹಿ ಸುದ್ದಿ.
ಶಾನನ್ ಬಗ್ಗೆ ನಮ್ಮ ತಂಡದ ಜೊತೆ ಮಾತನಾಡಿದೆ,
ಆಕೆ ಬೇಗ ಚೇತರಿಸಿಕೊಳ್ಳಲು ಒಂದು ದಾರಿ ಇದೆ.
ಹಾಗೇನಾದರೂ ಆದರೆ...
ನೀವೆಲ್ಲರೂ ತುಂಬಾ ಒಳ್ಳೆಯವರು.
ಹೌದು. ಅಕೆಯನ್ನು ಪರೀಕ್ಷಿಸಲು ಸ್ವಲ್ಪ ಸಮಯ ಕೊಡಿ.
ಸರಿ. ಧನ್ಯವಾದ, ಡಾಕ್ಟರ್.
ನಿಮಗೂ ಧನ್ಯವಾದ.
ಥೇಟ್ ಅವಳಂತೆಯೇ.
ಈಗ ನಿನ್ನನ್ನು ಯಾರೂ ಮರೆಯೋದಿಲ್ಲ.
ನಿನ್ನ ಕಥೆ ಮುಗಿಯಿತು, ರಾಮ್ಸೆ.
ನೀನೇ ಬರಬೇಕೆಂದು ಬಯಸಿದ್ದೆ, ಅಲೆಕ್ಸ್.
ನಾನು ಕೂಡ.
ಹಲೋ? ಅಲೆಕ್ಸ್?
ಬಾರೋ.
ಬಿಡು ನನ್ನನ್ನು!
ಕ್ರಾಸ್‌ನಲ್ಲಿ ಮುಂದೆ...
-ಅವನೇನಾ? -ಇವನು ಕಂಡರೆ, ಇವನಿಂದ ತಪ್ಪಿಸಿಕೊಳ್ಳಿ.
ಏನಾಗುತ್ತಿದೆ? ಪೀಟರ್‌ಗೆ ಏನಾಯಿತು?
ಅವನು ಒಂದು ಕುಟುಂಬವನ್ನು ಹೆದರಿಸುತ್ತಿದ್ದಾನೆ. ನನ್ನ ಕುಟುಂಬವನ್ನು.
ನನ್ನ ಮಕ್ಕಳನ್ನು ನೋಯಿಸಬೇಡ. ಕೇಳಿಸಿತೇ?
ಉಪ ಶೀರ್ಷಿಕೆ ಅನುವಾದ: ರಘುನಂದನ್ ಬಿ. ಎಸ್.
ಸೃಜನಶೀಲ ಮೇಲ್ವಿಚಾರಕರು ವಿವೇಕ್